

**National teoretisk moduluddannelse i føtalmedicin**

**Dansk Føtal Medicinsk Selskabs teoretiske modul-uddannelse for sonografer og læger ansat på et føtalmedicinske afsnit.**

Uddannelsen består af 5 moduler á 2 dage, som afvikles over en periode på ca. 2,5 år. Der afholdes ét modul i hver af de 5 regioner.

Modul-uddannelsen udgør den nationale grundlæggende teoretiske uddannelse for sonografer og nye læger.

Endvidere har The Fetal Medicine Foundation, London, godkendt at modul 3 og 5 kan udgøre den teoretiske del af The Fetal Medicine Foundation´s certificering i 2.trimesterskanning.

**Modulernes emneindhold:**

**Modul 1: Region Nord:**

Basal ultralyd (fysik og teknik), biometrier, vækst og flow, placenta & fostervand.

**Modul 2: Region Midt:**

1. trimester skanning og screening, prænatal genetisk diagnostik, CVS og amniocentese, jura og dokumentation.

**Modul 3: Region Syd:**

2. trimester skanning, gennemgang af den normale anatomi samt misdannelser.

**Modul 4: Region Sjælland:**

Den tidlige graviditet, gynækologi, embryologi, placentaanomalier og cervixskanning.

**Modul 5: Region Hovedstaden:**

Udvidet hjertescreening, hjertemisdannelser, flerfold graviditet og invasive behandlinger.

De teoretiske modul-kurser afholdes som 2 dages kurser (tirsdag + onsdag). Hvert kursus afholdes hvert andet år i ugerne: 5, 18 og 47.

**Endeligt program, pris og tilmeldingslink slås op inden hvert kursus.**

**Benyt jer af muligheden!**

 **DFMS Uddannelsesgruppe**